section_heading: Dobivanje
paragraph_text: Polazna ruda za dobivanje aluminija je boksit, od kojeg se pročišćavanjem dobije aluminijev oksid (glinica) (Al<sub>2</sub>O<sub>3</sub>). Metal aluminij dobivamo elektrolizom; najvažniji procesi primjenjuju Hall-Heroultovu ćeliju, u kojoj je se kao elektrolit rabi rastopljeni kriolit Na<sub>3</sub>AlF<sub>6</sub> koji snizuje talište na oko 950&nbsp;°C. Jakost električne struje pri procesu je oko 150.000 A, a napon je oko 5 V.